ZAPISNIK
2. (druge) sjednice Vijeća Mjesnog odbora Sopot,
održane 8. srpnja 2021.

Sjednica se održava u prostoru mjesne samouprave u Sopotu, Ulica Viktora Kovačića 5, s početkom u 18:00 sati.
Nazočni članovi Vijeća: Ramona Antić, Robert Brukec, Mladen Devčić, Milivoj Đilas, Iver Gredelj-Kovačić, Danijel Ljuboja, Štefica Muhvić, Branka Rimac, Miroslav Tovarloža
Ostali nazočni:
- Albert Sliško, stručni referent u Gradskom uredu za mjesnu samoupravu
- Matej Šipura, vježbenik u Gradskom uredu za mjesnu samoupravu
Predsjenik Vijeća konstatira da je nazočno 9 članova, od ukupno 9 članova Vijeća, što znači da Vijeće može pravovaljano odlučivati, te otvara nastavak sjednice.
USVAJANJE ZAPISNIKA
Vijeće Mjesnog odbora Sopot jednoglasno je usvojilo zapisnik s 1. (konstituirajuće) sjednice.
Na prijedlog predsjednika, Vijeće bez rasprave i jednoglasno, utvrđuje
DNEVNI RED
1. Prisega vijećnika Ivera Gredelj-Kovačića
2. Davanje ovlasti predsjedniku VMO-a za donošenje odluka o jednokratnom korištenju prostora mjesne samouprave – zaključak, donosi se
3. Korištenje prostora mjesne samouprave Sopot za potrebe političke stranke Zagreb je naš! - zaključak, donosi se
4. Korištenje prostora mjesne samouprave Sopot za potrebe ostalih
5. Dežurstvo VMO Sopot – zaključak, donosi se
6. Pitanja, prijedlozi, obavijesti

Ad 1. Prisega vijećnika Ivera Gredelj-Kovačića
Predsjednik Vijeća čita tekst prisege, a član Vijeća Iver Gredelj-Kovačić izgovara riječ „PRISEŽEM“.

Ad 2. Davanje ovlasti predsjedniku VMO-a za donošenje odluka o jednokratnom korištenju prostora mjesne samouprave
Nakon uvodne riječi, otvara se rasprava u kojoj Mladen Devčić i Štefica Muhvić zastupaju stav da bi Vijeće većinom svih članova trebalo odlučivati o jednokratnom korištenju prostora mjesne samouprave, dok Danijel Ljuboja naglašava da se prijedlog odnosi isključivo na hitne situacije koje zahtijevaju brzo djelovanje.
Predsjednik daje prijedlog na glasovanje. Prijedlog je jednoglasno usvojen (9 „za“) te Vijeće donosi:

ZAKLJUČAK
o davanju ovlasti predsjedniku VMO za donošenje odluka o jednokratnom korištenju prostora mjesne samouprave
1. Vijeće Mjesnog odbora Sopot raspravljalo je o davanju ovlasti predsjedniku VMO za donošenje odluka o jednokratnom korištenju mjesne samouprave.

1. Predsjednik Vijeća dobio je ovlasti za donošenje odluka o jednokratnom korištenju prostora mjesne samouprave uz konzultacije s članovima Vijeća.

1. Ovaj zaključak dostavlja se Gradskoj četvrti Novi Zagreb-istok i Gradskom uredu za Mjesnu samoupravu.


Ad 3. Korištenje prostora mjesne samouprave Sopot za potrebe političke stranke Zagreb je naš!
Predsjednik predlaže termin ponedjeljkom od 18:00 do 21:00 sat. Bez rasprave, daje prijedlog na glasovanje. Prijedlog je jednoglasno usvojen (9 „za“) te Vijeće donosi

ZAKLJUČAK
o korištenju prostora Mjesne samouprave Sopot za potrebe
političke stranke Zagreb je naš!

1. Vijeće Mjesnog odbora Sopot je raspravljalo o korištenju prostora Mjesne samouprave Sopot za potrebe političke stranke Zagreb je naš!

2. Politička stranka Zagreb je naš! koristiti će prostor mjesne samouprave Sopot ponedjeljkom u terminu od 18.00 do 21.00 sat.
3. Ovaj zaključak dostavlja se Gradskoj četvrti Novi Zagreb-istok i Gradskom uredu za
            Mjesnu Samoupravu.

Ad 4. Korištenje prostora mjesne samouprave Sopot za potrebe ostalih
Stručni referent Albert Sliško složiti će raspored korištenja prostora mjesne samouprave Sopot na temelju dosadašnjih zaključaka.

Ad 5. Dežurstvo VMO Sopot
Nakon uvodne riječi i rasprave, prijedlog se daje na glasovanje te Vijeće jednoglasno (9 „za“) donosi
ZAKLJUČAK
o dežurstvu VMO Sopot

1. Vijeće Mjesnog odbora Sopot je raspravljalo o dežurstvu članova VMO Sopot.

      2.   Dežurstvo će se nastaviti održavati petkom u terminu od 19:00 do 20:00 sati.
3. Dežurstvo započinje prvog petka u rujnu.
4. Ovaj zaključak dostavlja se Gradskoj četvrti Novi Zagreb-istok i Gradskom uredu za
             Mjesnu Samoupravu.

Ad 6. Pitanja, prijedlozi i obavijesti
Štefica Muhvić predlaže temu problema s kontejnerima kao točku dnevnog reda sljedeće sjednice, članovi Vijeća slažu se s prijedlogom.
Mladen Devčić i Danijel Ljuboja razgovaraju kako približiti mjesni odbor građanima, slažu se oko aktivnije upotrebe facebook stranice VMO Sopot, te korištenja oglasnih ploča u naselju. Štefica Muhvić u budućnosti želi na sjednice VMO-a pozvati predstavnike suvlasnika.
Predsjednik zaključuje sjednicu u 19:15 sati.
Zapisnik napisala: Ramona Antić
KLASA: 026-02/21-002/1161
URBROJ: 251-06-11-906-21-2

